Departman Gracias a Dios

Departman Gracias a Dios (španjolski: Departamento de Gracias a Dios doslovno prevedeno - Hvala bogu) je površinom drugi po veličini od 18 Departmana Hondurasa koji se prostire na krajnjem sjeveroistoku zemlje. U njemu živi 100,304 stanovnika (2018.) na površini od 16,997 km² (što iznosi 5.901 stan / km²). Geografija Sa sjevera graniči sa Karipskim morem, sa juga sa Republikom Nikaragvom, sa istoka sa Karipskim morem i Republikom Nikaragvom i sa zapada sa departmanima; Olancho i Colón. Administrativno je podijeljen na 6 općina, 67 sela i 250 zaseoka (farmi). Administrativni centar departmana je Puerto Lempira, čije ime potječe od Miskita, jedne od najvećih autohtonih etničkih grupa Hondurasa koji žive u tom dijelu zemlje. Departman Gracias a Dios je poznat i kao La Mosquitia, to je planinski kraj obrastao džunglom, brojnih tropskih ekosistema. Duž obale nižu se lagune koraljni grebeni, mangrove šume , netaknute plaže i riječna ušća sa velikom raznolikošću flore i fane. Honduraška Mosquitia, pored tog što je važna zbog svojih prirodnih bogatstava, bogata je i historijom jer je dom 4 od 9 autohtonih etničkih grupa Hondurasa; Miskita, Tawahka, Miskita i Garifuna koji još uvijek njeguju svoje običaje i tradiciju. Historija Departman Gracias a Dios je osnovan 26. maj 1869. pod imenom "La Mosquitia", ali je ukinut 1881., kad je osnovan Departman Colón u koji je uklopljen. Ponovno je oformljen 21. februara 1957. kao posljednji od 18 departmana, ovaj put pod novim imenom Departman Gracias a Dios, i to iz stateških razloga, jer je u to vrijeme zemljom vladala vojna hunta, koja je zaratila sa Nikaragvom. Još od vremena kolonijalne ekspanzije pa i dugo nakon tog La Mosquitia je bila pod britanskom vladavinom. Britanija je tek 1861. predala taj teritorij Hondurasu. Privreda Privreda departmana bazira se na poljoprivredi, od poljoprivrednih kultura najviše se uzgaja; ananas, riža, manioka i grah. Pored tog za ekonomiju je sve važniji ekološki turizam koji je uglavnom koncentriran oko Rezervata biosfere Río Plátano, koji je UNESCO - 1980. uvrstio na Listu mjesta svjetske baštine u Americi. Reference Vanjske veze Departamento de Gracias a Dios (es)